****Suradnja s nacionalnim tijelima - kviz****

**P1. Kad nacionalna tijela raspolažu informacijama o kaznenim djelima iz nadležnosti EPPO-a:**

*a)* mogu postupati po tim informacijama, a jedina im je obveza da obavijeste EPPO

*b)* dužna su bez odgode dostaviti informacije EPPO-u kako bi ovaj mogao donijeti odluku o preuzimanju predmeta – točan odgovor

*c)* dužna su se posavjetovati s EPPO-om ne bi li odlučila kako postupiti po tim informacijama

**P2. Kad nacionalna tijela provode istragu u vezi s kaznenim djelima koja bi mogla biti u nadležnosti EPPO-a, ali smatraju da EPPO neće izvršavati svoju nadležnost:**

*a)* nastavljaju s istragom nakon što obavijeste EPPO dostavljanjem izvješća o predmetu – točan odgovor

*b)* nastavljaju s istragom bez obavješćivanja EPPO-a

*c)* obustavljaju istragu i obavješćuju EPPO

**P3. Kad EPPO sazna za navode o kaznenim djelima koja su izvan njegove nadležnosti:**

*a)* nastavlja sa svojom istragom

*b)* prekida svoju istragu i obavješćuje nacionalna tijela

*c)* nastavlja sa svojom istragom i o tim kaznenim djelima odmah obavješćuje nacionalna tijela te im prosljeđuje sve relevantne dokaze – točan odgovor

**P4. Tijekom razdoblja u kojem EPPO odlučuje o preuzimanju predmeta na temelju informacija dobivenih od nacionalnih tijela:**

*a)* nacionalna tijela nastavljaju postupati po tim informacijama i provoditi istragu u predmetu

*b)* nacionalna tijela uzdržavaju se od postupanja po tim informacijama i poduzimaju samo hitne mjere – točan odgovor

*c)* nacionalna tijela postupaju po informacijama uz blisko savjetovanje s EPPO-om

**P5. Tijekom razdoblja u kojem EPPO odlučuje o preuzimanju predmeta:**

*a)* može se savjetovati s nacionalnim tijelima – točan odgovor

*b)* neće se savjetovati s nacionalnim tijelima ni iz kojeg razloga i svoju će odluku temeljiti na dokumentima koje su mu ova proslijedila

*c)* savjetuje se s nacionalnim pravosudnim tijelom nadležnim za odlučivanje o sukobima nadležnosti među pravosudnim tijelima u zainteresiranoj državi sudionici EPPO-a

**P6. Tijekom istrage EPPO-a:**

*a)* nacionalna tijela mogu dobivati upute EPPO-a za poduzimanje određenih mjera – točan odgovor

*b)* nacionalna tijela nisu ni u kojem slučaju uključena

*c)* nacionalna tijela mogu od EPPO-a zatražiti da ih se uključi u istragu

**P7. To što nacionalna administrativna tijela prenose informacije EPPO-u:**

*a)* dovodi do nedopuštenosti dokaza

*b)* dovodi do dopuštenosti dokaza

*c)* dovodi do pitanja dopuštenosti dokaza koje je uređeno nacionalnim pravom – točan odgovor